કલ્પનાનું સૌંદર્ય તેની ચરમસીમા પર પહોંચે ત્યારે આવો નમૂનેદાર શે’ર બનતો હશે, આખીય જીંદગી સરળતાપૂર્વક જીવ્યા પછી વૃદ્ધાવસ્થામાં કંઈક ન મેળવ્યાનો અહેસાસ ડંખે ત્યારે આવી રચનાઓ અવતરે છે. હરજી લવજી દામાણી ‘શયદા’ ગુજરાતી ગઝલ વિકાસના રાજમાર્ગના માઈલસ્ટોન છે. ભાવ અને ભાષાની સરળતા, સુકુમારતા, વિચારોની ગહનતા અને આકારસૌષ્ઠવ એમની ગઝલોના નોંધપાત્ર લક્ષણો છે. શ્લેષ સૌંદર્યની અનોખી માવજતને લીધે તેમનો એક શે’ર તો લગભગ કહેવતસમ બની રહ્યો છે,